CELEX: 32015D2057
Language: hr
Date: 2015-11-13 00:00:00
Title: Provedbena odluka Komisije (EU) 2015/2057 оd 13. studenoga 2015. o produljenju razdoblja primjene Provedbene odluke 2013/413/EU kojom se države članice ovlašćuju da odobre izuzeća od određenih odredbi Direktive Vijeća 2000/29/EZ u odnosu na krumpire, osim za krumpire namijenjene sadnji, a koji potječu iz regija Akkar i Bekaa u Libanonu (priopćeno pod brojem dokumenta C(2015) 7793)

17.11.2015   
            
            
               HR
            
            
               Službeni list Europske unije
            
            
               L 300/43
            
         PROVEDBENA ODLUKA KOMISIJE (EU) 2015/2057
   оd 13. studenoga 2015.
   o produljenju razdoblja primjene Provedbene odluke 2013/413/EU kojom se države članice ovlašćuju da odobre izuzeća od određenih odredbi Direktive Vijeća 2000/29/EZ u odnosu na krumpire, osim za krumpire namijenjene sadnji, a koji potječu iz regija Akkar i Bekaa u Libanonu
   
      
         (priopćeno pod brojem dokumenta C(2015) 7793)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1. prvu alineju,
   budući da:
   
               (1)
            
            
               Provedbenom odlukom Komisije 2013/413/EU (2) odobravaju se tijekom ograničenog razdoblja i pod posebnim uvjetima izuzeća od određenih odredbi Direktive 2000/29/EZ u odnosu na krumpire, osim za krumpire namijenjene sadnji, a koji potječu iz regija Akkar i Bekaa u Libanonu.
            
         
               (2)
            
            
               Neke države članice zamolile su za produljenje odobrenja za izuzeća dobivenih u skladu s Provedbenom odlukom 2013/413/EU.
            
         
               (3)
            
            
               S obzirom na to da okolnosti zbog kojih se odobravaju ta izuzeća još uvijek vrijede i da nema novih informacija koje bi bile uzrok za reviziju posebnih uvjeta, a nema ni rizika od širenja štetnih organizama, odobrenje za izuzeća trebalo bi produljiti za tri godine.
            
         
               (4)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U članku 11. Provedbene odluke 2013/413/EU riječi „31. listopada 2015.” zamjenjuju se sljedećim: „31. listopada 2018.”.
   Članak 2.
   Ova je Odluka upućena državama članicama.
   
      Sastavljeno u Bruxellesu 13. studenoga 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Provedbena odluka Komisije 2013/413/EU оd 30. srpnja 2013. kojom se države članice ovlašćuju da odobre izuzeća od određenih odredbi Direktive Vijeća 2000/29/EZ u odnosu na krumpire, osim za krumpire namijenjene sadnji, a koji potječu iz regija Akkar i Bekaa u Libanonu (SL L 205, 1.8.2013., str. 13.).